46 



P a s t e u r vizsgálódásai nyomán megállapittattott, hogy a » folt- 

 kór* betegség a beteg peték által terjesztetik, és hogy az egészséges 

 petékből származó hernyók ezen betegségnek nincsenek alávetve ; 

 megállapittatott továbbá az is, hogy a betegség górcsövi vizsgálat 

 útján már a pilléken fölismerhető, s igy azután lehetséges az, hogy 

 a beteg pillék petéi a tenyésztésből kirekesztetvén, csakis egészséges 

 peték használtatnak tenyésztésre. 



Ezen fölfedezés következtében a selyemtenyésztéssel foglalkozó 

 országokban, kivált Francziaországban és Olaszországban, külön inté- 

 zetek állíttattak fel, melyekben selymérpillék megvizsgáltattak és csakis 

 az egészséges pillék petéi kerültek forgalomba, illetőleg tenyésztésre. 



Ezen eljárás meghonosítása czéljából a kormány 1872-ben Szeg- 

 szárdon selyemtenyésztési intézetet állított, melynek ugyanezen eljárás 

 tétetett feladatává. Azonban — miután ez intézet kellő szakerőkkel 

 nem rendelkezett ; — továbbá, mert az intézet működésével nem járt 

 karöltve a tenyésztők oktatása és selyemtenyésztési szakismeretek ter- 

 jesztése : — az ipar meghonosítását czélzó törekvések sikerre nem 

 vezettek, mindaddig, 'inig 1880-ban a selyemtenyésztés a jelenlegi 

 alapon az ipar összes föltételeit felkaroló módon nem szerveztetett. 



Habár a külföldön, nevezetesen azon országokban, melyekben a 

 selyemtenyésztési ipar századok óta virágzott és már ezreknek ki- 

 zárólagos kenyérkeresetét képezte, az említett intézetek felállításával 

 a bajt elhárítani és az ipart újonnan feléleszteni sikerült, — azért 

 nálunk, hol az ipar csakis mellékkeresetet képez, s hol az egész ügyet 

 rendszeresen vezető vállalkozók még nem találkoztak, szükséges, hogy 

 a kormány vegye kezébe a tenyésztés ügyét és fejleszsze oly fokra, 

 hogy az a népben erős gyökeret verve, idők folytában népünk jöve- 

 delmező és gazdaságos foglalkozásává legyen. 



Ugyanazért nemcsak az ipar egyik főfeltételét képező szakis- 

 meret terjesztése, valamint a selymérek táplálkozásához szükséges 

 szederlevelek biztosítása czéljából a szederfa-tenyósztés emelése kell, 

 hogy a kormány feladatát képezze, hanem a kormánynak az ipar 

 üzleti részét is irányítania kell. Nevezetesen szükséges, hogy a sely- 

 mérpete teljesen megbízható módon állittassék elő oly egészséges 

 minőségben, mely a tenyésztés eredményét biztosítja, s ez által egy- 

 szersmind biztositékot nyújt arra nézve is, hogy a tenyésztéssel fog- 

 lalkozók a tenyésztést sikeres foglalkozásnak tekintsék, és attól el 

 ne kedvetlenittessenek. 



Ha a selymórpetének akár készítése, akár kiosztása magáno- 

 soknak megengedtetik, ez a czél, az eddigi tapasztalatok szerint, ve- 

 szélyeztetve van. 



A vállalkozó, a ki esetleg rossz vagy beteg petét oszt ki oly 

 czélból, hogy az azok után termelt gubót beváltsa és azon nyerészkedjék, 

 nincsen érdekelve abban, hogy a termelő egészséges pete után nagyobb 

 mennyiségű gubót állítson elő, miután ő csakis a kész gubót váltja 

 be, és az ő szempontjából inkább hajlandó lehet arra, hogy hibás, 

 tehát kevés értékű petét oszszon ki a tenyésztők között, miután az 

 ilyen jelentékenyen kevesebb költséggel kapható, vagy állitható elő. A 



